Diari Oficial de la Generalitat Valenciana


Sumari del DOGV 6261, del 06-05-2010 (2010/5120)

RESOLUCIÓ de 23 d'abril del 2010, de la presidenta de l'Institut Valencià d'Atenció als Discapacitats i Acció Social (IVADIS), per la que es convoquen les ajudes per a la realització d'estades vacacionals per a persones amb discapacitat intel·lectual i/o paràlisi cerebral infantil, per als mesos de juliol i agost de l'exercici 2010, dirigides a entitats sense ànim de lucre inscrites en el Registre de Titulars d'Activitats, Centres i Servicis d'Acció Social, de la Conselleria de Benestar Social.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6261

Data del DOGV
:   06-05-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/5120


Data del document
:   23-04-2010

Organisme emissor
:   Institut Valencià d'Atenció als Discapacitats

Tipus de document
:   Resolució

Descriptors 

:   * servei social
    * suport econòmic
    * vacances
    * ajuda pública

RESOLUCIÓ de 23 d'abril del 2010, de la presidenta de l'Institut Valencià d'Atenció als Discapacitats i Acció Social (IVADIS), per la que es convoquen les ajudes per a la realització d'estades vacacionals per a persones amb discapacitat intel·lectual i/o paràlisi cerebral infantil, per als mesos de juliol i agost de l'exercici 2010, dirigides a entitats sense ànim de lucre inscrites en el Registre de Titulars d'Activitats, Centres i Servicis d'Acció Social, de la Conselleria de Benestar Social. [2010/5120]
Estes ajudes econòmiques de caràcter institucional, a l'empara de l'Estatut de les Persones amb Discapacitat en la Comunitat Valenciana se sumen a les ajudes públiques destinades a l'atenció de Programes d'estades vacacionals, destinats a afavorir la integració comunitària proporcionant la relació amb altres persones a través dels recursos normalitzats.
Amb l'objectiu de promocionar la integració social de les persones amb discapacitat intel·lectual, l'Institut Valencià d'Atenció als Discapacitats i Acció Social (IVADIS) pretén instrumentar les seues iniciatives a través de projectes que promocionen el desenrotllament d'estades vacacionals estivals per a persones amb discapacitat intel·lectual que organitzen les diferents entitats associatives del dit àmbit a la Comunitat Valenciana, facilitant la igualtat d'oportunitats, a fi d'aconseguir una més autonomia personal i garantir el dret de totes les persones a accedir, amb igualtat de possibilitats, a tots els àmbits de la vida pública i social.
L'adequada planificació dels recursos disponibles per a assolir els objectius enunciats, obliga a l'avaluació prèvia de les iniciatives i programes que es presenten per part de les entitats sense ànim de lucre, d'acord amb els criteris que es determinen en la present orde, a fi d'identificar i quantificar les necessitats, racionalitzar els recursos disponibles i propiciar una cobertura territorial a les diferents entitats.
En virtut de quant antecedix i fent ús de les facultats que em conferixen l'Art. 5 g) del Decret 125/2001, de 10 de juliol, del Govern Valencià, pel que es constituïx l'entitat de Dret públic Institut Valencià d'Atenció als Discapacitats i Acció Social (IVADIS), resolc:
Article 1. Objecte i àmbit
1. L'objecte de la present resolució és establir el procediment de concessió i pagament de l'ajuda econòmica per a la realització, promoció i desenrotllament per entitats associatives sense ànim de lucre inscrites en el Registre de Titulars d'Activitats, Centres i Servicis d'Acció Social, de la Conselleria de Benestar Social de l'àmbit de la discapacitat intel·lectual de la Comunitat Valenciana, pel procediment de concurrència competitiva, en els programes dirigits a recursos vacacionals durant els mesos de juliol i agost del 2010 per a persones amb discapacitat intel·lectual o paràlisi cerebral infantil, amb edats a partir dels 8 anys.
2. IVADIS pretén promoure la gestió de 1200 places d'estades vacacionals per als mesos de juliol i agost del 2010, amb la distribució següent:
- Opció A: 580 places subvencionades per a persones amb discapacitat intel·lectual lleugera o moderada.
- Opció B: 390 places subvencionades per a persones amb discapacitat intel·lectual severa o profunda i persones amb paràlisi cerebral infantil.
- Opció C: 230 places per a persones amb discapacitat intel·lectual, majors de 8 anys i menors de 18 anys.
En el cas de no superar o de no cobrir la totalitat de les places en algunes de les opcions, es podrà compensar les dites places en les altres opcions, sempre que no supere el total de 1.200 places previstes.
Article 2. Línies pressupostàries.
1. L'import global màxim que es destinarà per a la concessió de les ajudes previstes en la present convocatòria serà per un import de 492.100,00 euros (quatre-cents noranta-dos mil cent euros a càrrec de la següent línia pressupostària X1588000 dels pressupostos d'IVADIS.
2. L'import destinat a la concessió de les ajudes previstes en la present convocatòria està supeditat a la liquidació dels compromisos degudament adquirits per les entitats.
Article 3. Beneficiaris
1. Podran acollir-se a estes ajudes les entitats sense ànim de lucre inscrites en el Registre de Titulars d'Activitats, Centres i Servicis d'Acció Social, de la Conselleria de Benestar Social, dins de l'àmbit de la Comunitat Valenciana, que organitzen estades vacacionals per a persones amb discapacitat intel·lectual i/o paràlisi cerebral infantil amb els requisits següents:
- Tindre Certificat de Minusvalidesa.
- Tindre més de 8 anys, dins del termini de sol·licitud.
- Ser persona amb discapacitat intel·lectual o paràlisi cerebral infantil, sent esta la discapacitat principal.
- Residir més d'un any a la Comunitat Valenciana.
2. Les condicions per a ser beneficiari hauran de mantindre's fins al moment de concessió de l'ajuda.
Article 4. Publicitat
Quan per les entitats finançades es faça publicitat, a través de qualsevol mitjà de comunicació, fullet, o un altre mitjà de difusió, dels programes que han sigut objecte d'ajuda, totalment o parcialment, per mitjà de les ajudes a què es referix esta orde, faran constar que es tracta d'un programa finançat per IVADIS, incorporant, si és el cas, l'emblema oficial d'IVADIS, fent-li arribar un exemplar de la dita publicitat a IVADIS.
Article 5. Gastos de personal
IVADIS no assumirà, en cap cas, obligacions derivades de les relacions laborals, professionals o de col·laboració voluntària que mantinguen les entitats que perceben les ajudes arreplegues en esta orde, que seran d'exclusiu compte de les mateixes.
Article 6. Sol·licitud de l'ajuda
6.1. Les entitats sol·licitants, junt amb la sol·licitud d'acord amb el model de l'annex I d'esta orde, haurà d'acompanyar la documentació següent:
1. Documentació relativa a la personalitat jurídica del sol·licitant:
- Estatuts vigents.
- Certificat en vigor del Registre de Titulars d'Activitats, Centres i Servicis d'Acció Social de la Conselleria de Benestar Social de la Comunitat Valenciana.
- Poder de representació del firmant de la sol·licitud, o acta de nomenament o apoderament.
- En la sol·licitud d'ajuda s'omplirà la declaració responsable del sol·licitant expressant el compliment de les obligacions derivades de la Llei 38/2003, de 17 de novembre, General de Subvencions, en especial les de reintegrament de subvencions per deutes amb l'administració en el sentit que estes han sigut complides o, si és el cas, que se no té les mateixes, d'acord amb el que disposa l'article 25 del Reial Decret 887/2006, de 21 de juliol, pel que s'aprova el Reglament de la Llei 38/2003, General de Subvencions.
Per a l'acreditació de trobar-se al corrent de les seues obligacions tributàries i enfront de la Seguretat Social, per mitjà de certificació referida al moment de finalització del termini de presentació de sol·licituds, haurà de fer-se en la forma establida en l'Orde de 30 de maig de 1996, de la Conselleria d'Economia i Hisenda (DOGV núm. 2.775, de 21.06.1996).
Per al seu ompliment el sol·licitant podrà:
- Autoritzar expressament a l'IVADIS per a demanar davant dels òrgans competents les dades expressives d'estar al corrent en el compliment de les obligacions tributàries (estatals i de la comunitat autònoma) i enfront de la Seguretat Social, per mitjà de l'ompliment de l'apartat de l'annex I de sol·licitud de l'ajuda.
- En el supòsit de no autorització, el beneficiari haurà de presentar certificació del seu compliment.
2. Projecte explicatiu dels programes d'estades vacacionals sol·licitades segons annex II.
El contingut mínim del projecte haurà d'incloure:
a) Dades de l'entitat
b) Capacitat de gestió de l'entitat
c) Planificació prèvia
c.1. Objectius
c.2. Metodologia (seguiment i avaluació)
c.3. Formació del voluntariat
d) Relació de torns d'estades vacacionals
e) Planificació d'activitats
e.1. Horari tipus
e.2. Cronograma
f) Protocols d'actuació
f.1. Davant de situacions d'emergència
f.2. Mesures higiènic sanitàries
f.3. Sistemes de prevenció (simulacre d'emergències)
g) Capacitat financera de l'entitat
3. Sol·licituds omplides de les persones amb discapacitat intel·lectual o amb paràlisi cerebral infantil, annex III i document d'autobaremació, que figura Com a annex IV, junt amb la següent documentació, a fi a acreditar el compliment dels requisits en l'apartat 1 de l'article 3 d'esta orde:
a) Fotocòpia del dictamen Tècnic Facultatiu en vigor.
b) Fotocòpia compulsada del document d'identitat en vigor o Llibre de Família de la persona amb discapacitat intel·lectual o paràlisi cerebral infantil o Autorització expressa a l'IVADIS per a demanar davant dels òrgans competents les dades expressives de la dita identificació.
c) En cas de ser tutelat de la Generalitat Valenciana: aportar Certificat de la institució que ho acull omplit que s'adjunta Com a annex V o Interlocutòria Judicial de nomenament del tutor.
d) En cas de ser persona desemparada en allotjament institucionalitzat: certificat de la institució que ho acull omplit que s'adjunta Com a annex VI.
e) En cas d'estar en situació d'orfandat absoluta: s'acreditarà per mitjà del cobrament de la pensió d'orfandat absoluta o amb el certificat de defunció d'ambdós progenitors o amb Certificat de la institució que ho acull omplit que s'adjunta Com a annex VII.
f) Per a aquells que en el seu document d'identitat o llibre de família no conste domicili a la Comunitat Valenciana, hauran d'aportar certificat d'empadronament o autorització expressa a l'IVADIS per a demanar davant dels òrgans competents les dades expressives de la dita circumstància.
6.2. Els requeriments a què es fa referència en este article, així com qualsevol altre que poguera realitzar-se per IVADIS podrà efectuar-se per fax o per correu electrònic al número de fax o a la direcció indicada per l'entitat en el seu imprés de sol·licitud, sempre que quede constància de la recepció per aquell.
Article 7. Termini de presentació de sol·licituds
El termini de presentació de sol·licituds serà de 20 dies naturals, comptat a partir de l'endemà de la publicació de la present resolució en el Diari Oficial de la Comunitat Valenciana (DOCV).
Article 8. Lloc de presentació de sol·licituds
Les sol·licituds i la documentació annexa podran presentar-se en els registres de les Oficines d'IVADIS indicades a continuació en horari de 9 a 14 hores, de dilluns a divendres:
- IVADIS Alacant: avinguda de la Universitat d'Elx, 10. 32844 Elx (Alacant).
- IVADIS Castelló: carrer Bisbe Salinas,12 . 12964 Castelló de la Plana.
- IVADIS València: avinguda del Port, 108. 46319 València.
També podran presentar-se en les formes previstes en l'article 38.4. De la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
En el cas que s'optara per presentar la sol·licitud en una Oficina de Correus, haurà de fer-se en sobre obert perquè siga datada i segellada per l'Oficina de Correus abans de ser certificada.
Article 9. Exclusions i incompatibilitats
1. No podran accedir a la condició de beneficiaris les persones o entitats en els que concórrega alguna de les circumstàncies assenyalades en l'article 13 de la Llei 38/2003, de 17 de novembre, General de Subvencions, o que no es troben al corrent de pagament d'obligacions per reintegrament de subvencions que, si és el cas, se'ls hagueren exigit.
2. No podran accedir a la condició de beneficiaris aquelles entitats que hagueren rebut subvenció per al mateix projecte per qualsevol altra entitat pública.
Article 10. Obligacions dels beneficiaris
Sense perjuí de les obligacions establides en la Llei 11/2003, de 10 d'abril, de la Generalitat, sobre l'Estatut de les Persones amb Discapacitat, per a ser perceptor de la subvenció, les entitats beneficiàries vénen obligades de forma específica a:
a) Ingressar l'import total de les percepcions que generen el programa d'estades vacacionals finançat, tant en concepte d'ajuda, com d'aportació dels usuaris o participants, en un compte bancari obert exclusivament per als ingressos i pagaments realitzats a càrrec de l'ajuda rebuda.
b) Realitzar l'activitat subvencionada en la forma, condicions i termini establits en el projecte explicatiu presentat i subvencionat.
c) Actualitzar qualsevol documentació presentada que haguera patit alguna modificació
d) Tindre subscrita i vigent, fins a la finalització del període de justificació de les ajudes, les pòlisses d'assegurança d'accidents i malaltia i de responsabilitat civil a favor de les persones que participen en el programa subvencionat, que cobrisca, si és el cas, els sinistres que pogueren patir i els que es produïsquen a tercers en l'exercici de les activitats encomanades, amb una amb una cobertura mínima de cent huitanta mil euros (180.000,00 €) per sinistre.
e) Complir amb les obligacions formals de documentació exigides en esta orde.
f) Respondre de la veracitat dels documents aportats i en general de la informació facilitada.
g) Presentar memòria justificativa de la realització de cada una de les estades vacacionals que siga objecte de subvenció, a la finalització del mateix i, en tot cas, abans del 30 de setembre del 2010.
El contingut mínim de la memòria serà el següent:
- Breu contingut d'actuacions realitzades.
- Certificació del responsable de l'entitat subvencionada on es faça constar tant el número definitiu de persones usuàries, que han assistit a l'activitat vacacional, nombre de persones d'atenció directa especificant el tipus de col·laboració, professional, voluntària, acompanyant Fotocòpia del DNI, titulació exigida i el contracte registrat, etc.
- Resum econòmic: estat de liquidació del programa, desglossat per origen de finançament i per conceptes de gasto.
- Objectius aconseguits, quantificats i valorats.
Article 11. Gastos subvencionables
Es consideren gastos subvencionables els gastos generals i de personal per a la realització del programa d'estades vacacionals.
S'entén per gastos generals els costos d'allotjament i manutenció, material didàctic, gastos de transport, material fungible, activitats d'oci, segurs d'usuaris, bestretes dels voluntaris i/o com a gasto de personal el coordinador o monitors o tècnics, que hauran d'acreditar-se en els termes que preveu l'article 30.4 de la Llei 38/2003, de 17 de novembre, General de Subvencions.
La duració de l'activitat serà d'un màxim de deu dies (nou nits). En cas de sol·licitud de dates inferior a la desena Ivadis aplicarà el càlcul proporcional corresponent.
La quantia màxima que IVADIS finançarà es correspondrà amb el següent:
- Per cada usuari de l'Opció A, relacionada en l'apartat 2 de l'article 1 de la present orde, dos-cents huitanta euros (280,00 €/plaça).
- Per a cada usuari de l'Opció B i C serà de quatre-cents trenta-cinc euros (435,00 €/plaça).
La contribució als gastos de personal de cada estada vacacional per part d'IVADIS serà a raó proporcional de 50 euros/dia per cada 22 places per estada vacacional, en concepte de Coordinador o personal tècnic contractat.
No obstant això, la quota màxima de participació que rebran les entitats sol·licitants dels pares o representants legals dels participants en les seues estades vacacionals no podrà superar els tres-cents euros (300,00 €).
La contribució econòmica d'IVADIS a la promoció del programa d'estades vacacionals que organitzen les entitats, queda condicionada a la realització de l'activitat per al nombre de places previstes inicialment, per al cas que finalment fora menor el nombre de places, la contribució d'IVADIS també seria proporcional al número final de places realitzades.
En el cas que l'import dels gastos del programa d'estades vacacionals excedisquen la quantia aportada per IVADIS més l'aportació dels pares i/o representants dels participants, serà l'entitat organitzadora la que assumirà a càrrec seu el dit excés.
Article 12. Justificació de gastos i pagaments
La justificació dels programes arreplegats en esta orde d'ajudes es realitzarà davant de les Oficines centrals d'IVADlS, síties en l'avinguda del Port, 108 de València.
1. La justificació total presentada pel beneficiari haurà de ser com a mínim igual al gasto total estimat del programa objecte de finançament, sense perjuí que es realitzen posteriors accions de comprovació per a verificar que el projecte subvencionat s'ha realitzat en la seua totalitat.
2. La justificació del gasto es realitzarà per mitjà de la presentació de la documentació necessària per a acreditar el realitzat, que haurà d'incloure la següent:
a) Memòria justificativa i explicativa de la realització de cada estada vacacional que és objecte de subvenció.
- Factura segons model de la quantia d'usuari, plaça i relació de torns, adjuntant a la mateixa fotocòpia dels gastos originats en l'activitat.
- Justificant de pagament de les persones usuàries que han participat en cada estada vacacional.
- Resum econòmic amb el següent nivell de detall:
· Gastos de personal.
· Gastos personals de voluntaris.
· Contractació d'instal·lacions.
· Gastos de transports.
· Materials fungibles.
· Activitats d'oci desenrotllades.
· Gastos per alimentació.
· Segurs.
- Memòria d'incidents, succeïts en cada estada vacacional.
b) Documents acreditatius del gasto corresponent als gastos del personal que participa en la realització del programa, per mitjà dels documents acreditatius del pagament a la Seguretat Social de les quotes relatives a les cotitzacions socials dels treballadors.
c) Quan existisquen persones que col·laboren en els programes a canvi d'una gratificació, hauran de presentar-se els documents justificatius del gasto, en els que conste el nom de l'entitat, i el nom, cognoms i DNI de la persona col·laboradora. Així mateix, si hagueren professionals col·laborant en els programes en virtut de contractes de prestació de servicis, hauran d'aportar-se les corresponents factures emeses pels esmentats professionals, així com la documentació acreditativa de què estos complixen els requisits exigits per la legislació tributària vigent
d) Les factures presentades per a la justificació del programa d'estades vacacionals hauran de complir el que disposa el Reial Decret 1496/2003, de 28 de novembre i la resta de normativa vigent.
A l'efecte de justificació es considerarà que el gasto subvencionat s'ha realitzat sempre que haja sigut totalment pagat amb anterioritat a la finalització del període de justificació.
Els pagaments només s'admetran si estan realitzats a través d'una entitat financera, i la seua justificació es realitzarà per mitjà de la presentació del moviment bancari que acredite l'eixida efectiva dels fons o rebut del pagament de la factura firmat i segellat per l'empresa subministradora.
La no presentació de la corresponent justificació a què fa referència el paràgraf anterior, o la insuficiència dels mateixos, podrà donar lloc a la no consideració del cost subvencionable, o a una minoració o revocació de l'ajuda concedida, sense perjuí de la facultat d'IVADIS de demanar, a càrrec del beneficiari, tots els informes que siguen precisos del recurs subvencionat i recalcular en funció d'esta la subvenció concedida.
3. La data dels justificants de gasto i de pagament haurà d'estar compresa entre el dia de presentació en el registre d'entrada de la sol·licitud d'ajuda i la data límit de justificació indicada en l'apartat següent.
4. El termini màxim de justificació serà el 30 de setembre del 2010.
5. IVADIS procedirà al pagament de l'ajuda una vegada el beneficiari haja executat el programa d'estades vacacionals i sempre que haja complit les obligacions exigibles.
Article 13. Avaluació de sol·licituds
1. Les ajudes es concediran davall el règim de concurrència competitiva, per mitjà d'una comparació de les sol·licituds presentades en la que s'aplicaran els criteris de valoració fixats en el document d'autobaremació, que figura en l'annex IV, i s'establirà una prelació en funció de la puntuació obtinguda, respectant els límits pressupostaris.
2. Es constituirà una Comissió d'Avaluació que s'encarregarà de verificar la documentació presentada i baremació de la mateixa.
La dita Comissió estarà composta per :
a) Cap de l'Àrea de Prestació del Servici d'IVADIS.
b) director de l'Àrea d'Integració Social i Laboral d'IVADIS.
c) Tècnic de l'Àrea de Prestació del Servici d'IVADIS.
d) Tècnic de l'Àrea de Prestació del Servici d'IVADIS.
3. A la vista dels expedients i de l'informe de la Comissió d'avaluació dels programes d'àmbit autonòmic, la dita Comissió formularà proposta de Resolució, degudament motivades quant a les accions incloses i la quantia proposada.
Article 14. Esmena
Si la sol·licitud d'iniciació o documents acompanyats no reunixen els requisits exigits en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en esta orde i en les altres normes d'aplicació, es requerirà a l'interessat perquè, en un termini de deu dies, esmene les faltes o acompanye els documents preceptius, amb indicació que, si així no ho fera, se li tindrà per desistit de la seua petició, prèvia resolució que haurà de ser dictada en els termes que preveu l'article 42 de l'Esmentada Llei.
Article 15. Resolució de l'expedient
1. La competència per a resoldre correspon al director Gerent d'IVADIS, per delegació de la consellera de Benestar Social i presidenta de l'IVADIS.
2. El termini màxim per a tramitar i notificar les resolucions per a la concessió d'ajudes serà fins al dia 30 de juny del 2010.
3. Transcorregut el termini establit sense haver-se dictat i notificat resolució expressa, haurà d'entendre's desestimada la sol·licitud, de conformitat amb el que preveu l'article 55 de la Llei 9/2001, de 27 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana.
4. Sense perjuí del que disposa el paràgraf anterior, el sentit desestimatori del silenci administratiu no vincularà a IVADIS quan es dicte una resolució expressa posterior al venciment del termini, d'acord amb el que establix els articles 42.1 i 43.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
5. Quan es desestimen totalment o parcialment sol·licituds per falta de consignació pressupostària i, després de la finalització del termini de resolució, s'incremente els crèdits destinats a finançar estes ajudes, podrà resoldre's en atenció al crèdit disponible, a la vista de la valoració efectuada inicialment.
6. Així mateix, si es renunciara a l'ajuda per algun dels beneficiaris, IVADIS acordarà, sense necessitat una nova convocatòria, la concessió d'ajudes al sol·licitant o sol·licitants següents a aquell en orde de la seua puntuació, sempre que amb la renúncia per part d'algun dels beneficiaris s'haja alliberat crèdit suficient parell atendre almenys una de les sol·licituds denegades.
Article 16. Revocació
1. La presidenta d'IVADIS podrà resoldre deixant sense efecte o, si és el cas, minorant l'import de la quantitat resolta, quan concórreguen les causes previstes en l'article 37 de la Llei 38/2003, de 17 de novembre, General de Subvencions.
2. El procediment s'iniciarà d'ofici, o a petició raonada de les direccions territorials de Benestar Social, d'altres òrgans que tinguen atribuïda competència en la matèria, del Servici d'Intervenció de la Conselleria de Benestar Social, o com a conseqüència de denúncia.
3. La tramitació del procediment garantirà l'audiència a l'interessat.
4. El termini màxim per a resoldre i notificar la resolució procedent serà de de dos mesos a comptar de l'inici de l'expedient de desistiment sense efectes o de minoració.
5. La resolució d'este procediment posarà fi a la via administrativa.
Article 17.Causes de reintegrament
Procedirà la devolució íntegra de les quantitats percebudes, d'acord amb el que preveu l'article 37 de la Llei General de Subvencions.
Article 18. Protecció de dades
En tots els supòsits en què, en el marc de la present orde, els beneficiaris hagen de demanar, tractar i comunicar a La Conselleria de Benestar Social i/o IVADIS dades personals de tercers, serà obligació dels beneficiaris complir amb les obligacions previstes en la legislació nacional vigent en matèria de privacitat i protecció de dades de caràcter personal, especialment En Llei Orgànica 15/1999, de 13 de desembre, de Protecció de Dades de Caràcter Personal, i Reglament de Desplegament, entre altres, El deure d'informació i sol·licitud del Consentiment Previ dels afectats per a l'arreplega, tractament i cessió de les seues dades personals, en els casos en què així resulte preceptiu, de conformitat amb el que disposa la normativa precitada.
Article 19. Recursos
D'acord amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció contenciosa administrativa, contra la present orde que posa fi a la via administrativa, es podrà interposar potestativament un Recurs de Reposició o bé plantejar directament Recurs contenciós administratiu, en els terminis i davant dels òrgans que s'indiquen a continuació:
a) El Recurs de Reposició s'haurà d'interposar davant de la presidenta de l'IVADIS en el termini d'un mes, a comptar de l'endemà de la publicació en el DOCV.
b) El Recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació en el DOCV o a partir de l'endemà en el que es notifique la Resolució expressa del Recurs de Reposició o que este haja d'entendre's presumptament desestimat.
DISPOSICIONS FINALS
Primera
Es delega en el director Gerent d'IVADIS la facultat de concedir les ajudes per al desenrotllament de programes d'estades vacacionals per a persones amb discapacitat intel·lectual o paràlisi cerebral infantil, amb edats a partir dels 8 anys, i se li autoritza perquè dicte les resolucions necessàries per al desplegament i execució de la present Orde.
Així mateix es delega en el director Gerent d'IVADIS la resolució dels expedients de reintegrament de la subvenció que siguen pertinents i se li autoritza per a l'ampliació del termini de presentació d'instàncies, quan les circumstàncies ho aconsellen per al desplegament i execució d'esta orde, de conformitat amb l'article 49 de llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú (BOE núm. 285, de 27 de novembre).
Segona
La present ordre entrarà en vigor el mateix de la seua publicació en el Diari Oficial de la Comunitat Valenciana.
València, 23 d'abril del 2010.- La presidenta de l'Institut Valencià d'Atenció als Discapacitats i Acció Social (art. 5 g) del Decret 125/2001): Angèlica Such Ronda.